Here is a page extracted from Wikipedia that may contain CSS, HTML, and a lot of unformatted text.

Title: Abanto
Content: Este articlo ye sobre un municipio aragonés en la comarca de la Comunidat de Calatayú; pa lo municipio basco, se veiga Abanto-Zierbena.

Abanto ye un municipio aragonés de la provincia de Zaragoza situau en la comarca de la Comunidat de Calatayú. Fa parte de lo partiu chudicial de Daroca.

La suya población ye de  habitants, en una superficie de 63,84 km² y una densidat de población de  hab/km².

Toponimia 
D'acuerdo con bel autor Avanto fa referencia a la presencia de l'au rapinyadera asinas dita, igual como bi ha toponimos formaus con la palabra Aguila como Aguilar.

En la transcripción de bel texto medieval (sobretot en latín), apareixe como Avanco talment por lo pareixiu de las C y T en letra gotica.

Cheografía 
Abanto ye situau a 922 metros d'altaria dencima de lo livel d'a mar chunto a lo río Ortiz a lo norte de la sierra d'el Frontón y a lo sudueste de la sierra de Pardos.

En lo termin municipal d'Abanto bi una una pedrera de calsinera ornamental (mármol crema Abanto), y una laguna d'orichen karstico, lo uello de Pardos.

Historia 
Seguntes Agustín Ubieto Arteta, la primera cita de lo lugar ye de 1131, recollida en la obra de Próspero de Bofarull y Mascaró Proceso de las antiguas cortes y parlamentos de Catalunya, Aragón y Valencia, en Colección de documentos inéditos para el estudio de la Historia de Aragón, VIII (Barcelona, 1851), y documenta las variants Abanto y Avanto.

Abanto estió una aldeya de la Sexma d'el río Ibdes, adintro de la Comunidat d'aldeyas de Calatayú. Fació part tamién de la Sobrecollida de Tarazona en 1446 y de la de Calatayú en 1495. En 1646 yera en la vereda de Calatayú. Entre 1713 y 1722 yera en lo correchimiento de Daroca; quedando en lo correchimiento de Calatayú entre 1785 y 1833. En 1711 encara teneba la categoría d'"aldeya", y prenió la categoría de "lugar" en 1785. En 1834 ya teneba concello. En l'anyo 1887 la cercana localidat de Pardos s'incorporó a Abanto.

Demografía

Administración

Reparto de concellers

Alcaldes

Molimentos 
 Ilesia de Nuestra Sinyora de l'Asumpción d'Abanto, una ilesia de lo sieglo XVIII en estilo barroco con un retablo de lo sieglo XVII. Ye protechida legalment con la suya declaración como Bien d'Intrés Cultural.

Fiestas 
Las suyas fiestas son lo 30 de chinero y lo 3 d'agosto.

Se veiga tamién 
 Lista de municipios de Zaragoza.

Vinclos externos 

  Pachina web oficial municipal d'Abanto.
  Abanto en CAI Aragón.

Referencias